# Príloha č. 1

# SVETOVÉ POĽNOHOSPODÁRSTVO A POĽNOHOSPODÁRSTVO KRAJÍN EÚ

## 1. Svetové poľnohospodárstvo

Celková **výmera poľnohospodárskej pôdy** na Zemi sa odhaduje približne na 5,0 mld. hektárov, čo je 37,9 % z celkovej pôdy na svete (13,0 mld. hektárov). Stupeň zornenia – podiel ornej pôdy na poľnohospodárskej pôde predstavuje v súčasnosti 28,6 %. Najvyššia rozloha poľnohospodárskej pôdy je v Číne, Európe, Austrálii, USA, Brazílii a v Rusku, kde je aj najvyššia rozloha ornej pôdy. Podiely ornej pôdy na celkovej poľnohospodárskej pôde sa pohybovali v hodnotách - 58,5 % v Európe, 56,4 % v Rusku, 41,5 % v USA a 25,4 % v Číne.

V  prepočte na jedného poľnohospodárskeho pracovníka pripadá v celosvetovom meradle 3,8 ha poľnohospodárskej pôdy, čo je 7-násobne menej ako v Európe. Najviac ha poľnohospodárskej pôdy má Austrália (960 ha), Kanada (198 ha) a USA (153,8 ha). Najmenej India (0,7 ha), Čína (1,1 ha) a Japonsko (2,9 ha).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Poľnohospodárska pôda v roku 2007** | | | | |  |  |  | Tabuľka č. 1 |
| Krajina | Celková pôda v mil. ha | Poľnohosp. pôda  v mil. ha | | Orná pôda  v mil. ha | | % poľn. pôdy na celkovej pôde | % ornej pôdy na poľn. pôde | Počet ha na jedného poľn. pracovníka |
| Svet | 13 009,12 | 4 931,86 | | 1 411,12 | | 37,91 | 28,6 | 3,8 |
| Európa \* | 2 207,22 | 474,27 | | 277,46 | | 21,49 | 58,5 | 20,7 |
| Kanada | 909,4 | 67,6 | | 45,1 | | 7,4 | 66,7 | 198,2 |
| Japonsko | 36,5 | 4,7 | | 4,3 | | 12,8 | 93,0 | 2,9 |
| USA | 916,2 | 411,2 | | 170,4 | | 44,9 | 41,5 | 153,8 |
| Švajčiarsko | 4,0 | 1,6 | | 0,4 | | 39,0 | 26,1 | 10,9 |
| Austrália | 768,2 | 425,4 | | 44,2 | | 55,4 | 10,4 | 960,4 |
| Nový Zéland | 26,8 | 12,3 | | 0,9 | | 45,9 | 7,0 | 66,8 |
| Rusko | 1 637,8 | 215,5 | | 121,6 | | 13,2 | 56,4 | 33,5 |
| Mexiko | 194,4 | 106,8 | | 24,5 | | 54,9 | 22,9 | 13,5 |
| Turecko | 77,0 | 39,5 | | 21,9 | | 51,3 | 55,6 | 4,6 |
| Brazília | 845,9 | 263,5 | | 59,5 | | 31,1 | 22,6 | 22,6 |
| Čína | 932,7 | 552,8 | | 140,6 | | 59,3 | 25,4 | 1,1 |
| India | 297,3 | 179,9 | | 158,7 | | 60,5 | 88,2 | 0,7 |
| Nórsko | 30,4 | 1,0 | | 0,9 | | 3,4 | 82,7 | 11,2 |
| Argentína | 273,7 | 133,4 | | 32,5 | | 48,7 | 24,4 | 93,3 |
| Juhoafr. republika | 121,4 | 99,4 | | 14,5 | | 81,8 | 14,6 | 69,5 |
| Prameň: FAO OSN (organizácia Spojených národov pre výživu a poľnohospodárstvo), Faostat 2010 | | | | | | | | |
| Európa \* geograficky | | |  | |  |  |  |  |
| Poznámka: najaktuálnejšie údaje sú za rok 2007 | | | | |  |  |  |  |
| Vypracoval: VÚEPP | | | | |  |  |  |  |

Vývoj poľnohospodárskej pôdy vo svete v rokoch 1995 až 2007 (posledný dostupný údaj) bol variabilný. Kým v roku 2000 celková výmera poľnohospodárskej pôdy mierne vzrástla, v rokoch 2005 a 2007 mala klesajúci trend, ktorý bol zaznamenaný aj v rozhodujúcich regiónoch sveta, a to v Európe (podľa geografického členenia), USA a v Rusku. Naopak stúpajúci trend vo výmere poľnohospodárskej pôdy mala Čína.



Podobný vývoj bol pozorovaný i v prípade rozlohy ornej pôdy vo svete v rokoch 1995 až 2007. Klesajúci trend bol v rozhodujúcich regiónoch sveta, a to v Európe, USA a v Rusku. Naopak stúpajúci trend vo výmere ornej pôdy bol zistený Číne.

Vývoj poľnohospodárskej pôdy v rokoch 1995 až 2007 je charakterizovaný určitým paradoxom, a to poklesom rozlohy v rozvinutých krajinách príznačných vyššou intenzitou poľnohospodárskej výroby a nárastom rozlohy v rozvojových krajinách s príznačnou extenzitou poľnohospodárskej výroby.

**Podpora poľnohospodárskych výrobcov v krajinách OECD**

V roku 2009 bola v rámci krajín OECD odhadnutá podpora pre výrobcov na 253 mld. USD (182 mld. €), čo je 22 % z celkových hrubých príjmov poľnohospodárskych výrobcov OECD. V porovnaní s rokom 2007 bola podpora rovnaká, a s rokom 2008 stúpla o 1 percentuálny bod (p. b.) Súčasná úroveň podpory výrobcov je druhá najnižšia od začiatku odhadov v polovici 80. rokov.

Celková odhadovaná podpora poľnohospodárskeho sektora, teda podpora poľnohospodárskych výrobcov (PSE), podpora všeobecných služieb poľnohospodárstva (výskum, infraštruktúra, kontroly, marketing a propagácia) a dotácie spotrebiteľom predstavovala v rokoch 2007 – 2009 375 mld. USD (267 mld. €), čo bolo 0,89 % spoločného hrubého domáceho produktu (HDP) krajín OECD, a v porovnaní s rokmi 1986–88 klesla o 1,36 p. b. Nižšia poľnohospodárska podpora je charakteristická pre všetky krajiny OECD a je odrazom predovšetkým klesajúceho podielu poľnohospodárstva na ich HDP.

**Podpora producentov v krajinách OECD** Tabuľka č. 2

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Krajina | % PSE | | | | TSE v % HDP | | | |
| 2006 | 2007 | 2008 | 2009 p | 2006 | 2007 | 2008 | 2009 p |
| Austrália | 6 | 5 | 4 | 3 | 0,3 | 0,3 | 0,2 | 0,1 |
| Kanada | 22 | 19 | 13 | 20 | 0,7 | 0,7 | 0,5 | 0,8 |
| Európska Únia 1) | 31 | 24 | 22 | 24 | 1,0 | 0,9 | 0,9 | 0,8 |
| Island | 65 | 58 | 53 | 48 | 1,5 | 1,3 | 1,2 | 1,0 |
| Japonsko | 52 | 46 | 48 | 48 | 1,1 | 1,1 | 1,1 | 1,1 |
| Kórea | 65 | 58 | 46 | 52 | 3,3 | 2,6 | 2,2 | 2,4 |
| Mexiko | 14 | 13 | 12 | 13 | 0,7 | 0,7 | 0,7 | 0,8 |
| Nový Zéland | 1 | 1 | 1 | 0 | 0,3 | 0,2 | 0,2 | 0,2 |
| Nórsko | 65 | 57 | 60 | 66 | 1,0 | 0,9 | 0,9 | 1,1 |
| Švajčiarsko | 66 | 54 | 57 | 63 | 1,5 | 1,2 | 1,3 | 1,4 |
| Turecko | 20 | 30 | 36 | 37 | 2,3 | 2,9 | 3,7 | 4,0 |
| USA | 11 | 10 | 8 | 10 | 0,8 | 0,7 | 0,7 | 0,9 |

Prameň: OECD, PSE/CSE database 2010

Vysvetlivky: p – predpoklad, PSE - podpora poľnohospodárskych výrobcov, CSE – odhadnutá podpora spotrebiteľov, TSE - celková odhadnutá podpora.

1) EÚ-25 pre 2004-06, EÚ- 27 od 2007

Vypracoval: VÚEPP

Pokles podpory v roku 2008, rovnako ako v roku 2007, bol spôsobený vysokými svetovými cenami poľnohospodárskych produktov. Napriek poklesu v druhej polovici roku 2008 zostali svetové ceny nad úrovňou ich dlhodobého priemeru, ale celkové podpory sa znižovali. Ako však ukazujú skúsenosti z minulosti, keď ceny vo svete začnú klesať z extrémne vysokých úrovní, opatrenia v oblasti podpory súvisiacej s cenami sa znovu aktivujú, ako sa to prejavilo i v roku 2009.

Koncom roku 2008 pod vplyvom závažnosti finančnej a hospodárskej krízy, niektoré krajiny OECD oznámili alebo zaviedli špeciálne opatrenia na zmiernenie finančného stresu v sektore poľnohospodárstva vrátane úverových preferencií, daňových úľav a ďalších foriem podpory. V EÚ prebehla „Zdravotná prehliadka“ Spoločnej poľnohospodárskej politiky (SPP) a došlo k pokroku v reforme mnohých sektorových režimov. Zmeny v SPP EÚ znamenajú ďalší krok pri oddeľovaní podpory od produkcie, ktorý predstavuje rozšírenie Schémy jednotnej platby na farmu. Členským štátom EÚ sa umožňuje vyššia flexibilita vo využívaní niektorých zdrojov presunutých zo Schémy jednotnej platby. Tým sa môže zlepšiť zameranie poľnohospodárskej politiky a vytvárajú sa aj nové výzvy pre členské krajiny na vytváranie a zavádzanie presnejšie zacielených opatrení.

Graf č. 3



Prameň: OECD, PSE/CSE database 2010

Vysvetlivky:

1 EÚ-12 pre1986-94, od 1990 vrátane ex-NDR; EÚ-15 pre 1995-2003; EÚ25 pre 2004-06, EÚ- 27 od 2007

2 pre Mexiko sú roky 1986-88 nahradené rokmi 1991-93

3 Rakúsko, Fínsko a Švédsko sú zahrnuté v OECD celok pre všetky roky a v EÚ od roku 1995. OECD celok nezahŕňa nečlenov OECD a zároveň členov EÚ. TSE ako podiel HDP pre OECD celok v 1986-88 nezahŕňa ČR, SR, Poľsko a Maďarsko (dáta nie sú k dispozícii)

Vypracoval: VÚEPP

Podpora sa stáva čoraz viac závislá od podmienky výrobcov dodržiavať určite výrobné postupy pri sledovaní všeobecnejších cieľov ako ochrana životného prostredia, starostlivosť o zvieratá alebo potravinová bezpečnosť. Platby spojené s plnením takýchto podmienok predstavovali 4 % celkovej sumy PSE v krajinách OECD v období 1986 – 88, pričom tento podiel sa zvýšil na 32 % v rokoch 2006 – 08 a v súčasnosti sa väčšina takýchto platieb poskytuje v Európskej únii. Spomedzi krajín OECD dosahujú najvyšší podiel (takmer 50 %) výrobcovia s určitými typmi vstupných obmedzení na celkovej podpore Európska Únia, Spojené Štáty a Švajčiarsko. Úroveň podpory výrobcov (PSE) bola v rokoch 2007 – 09 v krajinách OECD rozdielna a predstavovala: 1 % na Novom Zélande, 4 % v Austrálii, 9 % v Spojených Štátoch, 12 % v Mexiku, 17 % v Kanade, 23 % v Európskej Únii, 34 % v Turecku 47 % v Japonsku, 52 % v Kórei, 53 % na Islande, 58 % vo Švajčiarsku a 61 % v Nórsku.



Graf č. 4

Podiel **hrubého domáceho produktu** poľnohospodárstva (HDP) na celkovom HDP dosiahol v celosvetovom meradle 6 % a v porovnaní s rokom 2007 vzrástol o 2 p. b. Pričinili sa k tomu nielen rozvíjajúce krajiny s vysokou úrovňou podielu, a to India (15,8 %) a Čína (10,9 %), ale aj Turecko (9,4 %), Argentína (8,5 %) a Brazília (6,5 %). Najnižší podiel dosiahli rozvinuté krajiny, ktoré sa úrovňou nachádzali pod svetovým priemerom, a to USA (1,2 %), Švajčiarsko (1,5 %), Japonsko (1,6 %) Kanada (2,0 %), EÚ-27 (2,1 %).

**Zamestnanosť v poľnohospodárstve,** aj keď sa medziročne znižuje, má stále značný význam a v celosvetovom meradle dosahuje 37,5 % na celkovej zamestnanosti. Najvyšší podiel zamestnanosti v poľnohospodárstve dosahujú India (52 %), Čína (39,5 %), Turecko (29,5 %) a Brazília (20 %). Krajiny s vysoko rozvinutou ekonomikou majú nižší podiel zamestnanosti v poľnohospodárstve najmä USA (0,2 %) a Kanada (2 %).

**Vybrané ukazovatele poľnohospodárstva**

v % Tabuľka č. 3

|  |  |  |  |
| --- | --- | --- | --- |
| Krajina, zoskupenie | Podiel HDP poľn. na celkovom HDP  krajiny | Podiel HDP poľn. na celk. HDP - komparácia s rokom 2007 | Podiel zamestnanosti v poľn. na celkovej zamestnanosti |
| MJ | % | p. b. | % |
| SVET | 6,0 | 2,0 | 37,5 |
| EÚ-27 | 2,1 | 0,1 | 5,6 |
| Kanada | 2,0 | -0,1 | 2,0 |
| Japonsko | 1,6 | 0,2 | 4,0 |
| USA | 1,2 | 0,0 | 0,6 |
| Švajčiarsko | 1,5 | : | 3,9 |
| Austrália | 3,8 | 0,8 | 3,6 |
| Nový Zéland | 4,5 | 0,0 | 7,0 |
| Rusko | 5,2 | 0,5 | 10,0 |
| Mexiko | 4,1 | 0,1 | 15,1 |
| Turecko | 9,4 | 0,5 | 29,5 |
| Brazília | 6,5 | 1,0 | 20,0 |
| Čína | 10,9 | -0,4 | 39,5 |
| India | 15,8 | -2,0 | 52,0 |
| Nórsko | 2,2 | -0,2 | 2,9 |
| Argentína | 8,5 | -1,0 | 1,0 |
| Juhoafr. republika | 3,5 | 0,3 | 9,0 |

Prameň: The World Factbook1[[1]](#footnote-2)), 2010 – odhad

Vypracoval: VÚEPP

Svetová **poľnohospodárska produkcia** sa v roku 2009 vyvíjala rozdielne. Kým produkcia obilnín klesla (3 %) na 2 218 mil. ton, produkcia mäsa vzrástla (1,2 %). Najväčší podiel na svetovej produkcii obilnín dosiahla Čína (18,8 %), USA (17,4 %) a EÚ-27 (13,3 %). Podobné tendencie boli aj pri mäse. Kým USA a EÚ-27 zaznamenali medziročný pokles produkcie rozhodujúcich komodít, v Číne produkcia vzrástla a táto krajina sa stala rozhodujúcim svetovým producentom poľnohospodárskych surovín (tabuľka č. 2, príloha č. 10).

Ceny základných poľnohospodárskych komodít zaznamenali na svetových trhoch (okrem cukru) výrazný medziročný prepad, čo bolo spôsobené svetovou hospodárskou krízou. Najväčší pokles bol v cenách pšenice (30,9 %), kukurice (25,8 %), ryže (16,3 %), sójových bôbov (15 %), masla (35,3 %), sušeného mlieka (31,2 %), menej u mäsa bravčového (3 %), hovädzieho (9,9 %) a najmenej u hydinového (0,8 %).

# Ceny poľnohospodárskych komodít na svetových trhoch Tabuľka č. 4

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Komodita / rok | Ceny v USD za tonu | | | | | Medziročné zmeny-index | | | | |
| 2006 | 2007 | 2008 | 2009 | 2010 | 07/06 | 08/07 | 09/08 | 10/09 | 10/06 |
| pšenica | 158,2 | 234,8 | 268,6 | 185,5 | 194,6 | 148,4 | 114,4 | 69,1 | 104,9 | 123,0 |
| kukurica | 121,1 | 162,7 | 223,1 | 165,6 | 163,2 | 134,3 | 137,2 | 74,2 | 98,5 | 134,8 |
| ryža | 311,2 | 334,5 | 697,5 | 583,5 | 575,8 | 107,5 | 208,6 | 83,7 | 98,7 | 185,0 |
| cukor | 325,2 | 222,0 | 282,0 | 396,8 | **:** | 68,3 | 127,0 | 178,7 | **:** | **:** |
| sójové bôby | 234,8 | 326,9 | 474,7 | 403,5 | 372,6 | 139,2 | 145,2 | 85,0 | 92,3 | 158,7 |
| repkový olej | 793,6 | 970,0 | 1329,2 | 858,7 | 904,5 | 122,2 | 137,0 | 64,6 | 105,3 | 114,0 |
| maslo | 1773,7 | 2959,2 | 3607,3 | 2335,3 | 3744,0 | 166,8 | 121,9 | 64,7 | 160,3 | 211,1 |
| syr (Cheddar) | 2680,8 | 4055,3 | 4633,4 | 2957,4 | 4106,5 | 151,3 | 114,3 | 63,8 | 138,9 | 153,2 |
| suš. mlieko odstr. | 2217,9 | 4290,7 | 3278,2 | 2253,8 | 2906,5 | 193,5 | 76,4 | 68,8 | 129,0 | 131,0 |
| bravčové mäso | 1986,3 | 2116,7 | 2270,4 | 2202,4 | **:** | 106,6 | 107,3 | 97,0 | **:** | **:** |
| hovädzie mäso | 3803,3 | 4023,0 | 4325,0 | 3896,6 | **:** | 105,8 | 107,5 | 90,1 | **:** | **:** |
| hydina | 734,0 | 934,8 | 996,9 | 988,92 | **:** | 127,4 | 106,7 | 99,2 | **:** | **:** |
| Prameň: FAO OSN, Faostat | |  |  |  |  |  |  |  |  |  |
| Poznámka: za rok 2010 použitý priemer za prvé tri mesiace roka pre pšenicu, kukuricu a ryžu, za prvé dva mesiace pre ostatné komodity, pre cukor a mäso údaje ešte nie sú dostupné | | | | | | | | | | |
| Vypracoval: VÚEPP | | | | | | | | | | |
|

Podrobnejšie údaje o svetovom poľnohospodárstve sú uvedené v tabuľkách č. 1 a 2 v prílohe č. 10.

## 2. Poľnohospodárstvo krajín EÚ

Krajiny EÚ-27 podľa druhého odhadu ekonomického poľnohospodárskeho účtu, dosiahli v roku 2009 v porovnaní s rokom 2008 nižší **poľnohospodársky príjem** na jedného pracovníka o 11,6 %. Pokles bol v dôsledku zníženia reálnych príjmov z poľnohospodárskej činnosti (o 13,6 %) a zároveň zo zníženia poľnohospodárskej pracovnej sily (o 2,3 %). Pokles reálnych príjmov v poľnohospodárstve v EÚ-27 bol predovšetkým výsledkom prudkého poklesu hodnoty poľnohospodárskej produkcie v produkčných cenách v reálnom vyjadrení (10,5 %).

Reálny poľnohospodársky príjem na pracovníka v roku 2009 podľa odhadov klesol v 21 členských krajinách, a zvýšil sa v šiestich. Najväčší prepad sa očakáva v Maďarsku (32,2 %), Luxembursku (25,2 %), Írsku (23,6 %), Nemecku (21,0 %), Taliansku (20,6 %), Rakúsku (19,4 %) a Francúzsku (19,0 %). Nárast poľnohospodárskeho príjmu sa očakáva hlavne na Malte (7,8 %), v Dánsku (4,3 %) a Fínsku (2,6 %). Až 80 % poľnohospodárskeho príjmu EÚ-27 vytvorili štáty EÚ-15. **Slovensko znížilo medziročný poľnohospodársky príjem na pracovníka o 12,7 %.**

Ceny poľnohospodárskych výstupov európskych fariem sa v reálnom vyjadrení v medziročnom porovnaní znížili o 10,2 %, zatiaľ čo náklady na vstupy klesli iba o 9,2 %. Pokles cien sprevádzal pokles 12,8 % v hodnote produkcie rastlinných plodín a pokles 8,3 % v živočíšnej produkcii. Medziročný pokles cien bol v roku 2009 najvýraznejší pri obilninách, 27,1 %, ďalej pri olejninách 24,8 %, mlieku 20,6 %, olivovom oleji 16,3 % a ovocí 15,9 %.

Graf č. 5

Vypracoval: VÚEPP



Medziročne sa zvýšilavýmera **poľnohospodársky využívanej pôdy** (10,5 %) krajín EÚ-27 a dosiahla 178,5 mil. ha, čo bolo 41,3 % z celkovej pôdnej plochy krajín EÚ-27. Až 72,8 % poľnohospodársky využívanej pôdy obhospodarujú krajiny EÚ-15. Najvyšší podiel na celkovej poľnohospodársky využívanej pôde krajín EÚ-27 dosahuje Francúzsko (15,4 %), Španielsko (13,4 %), Nemecko (9,5 %) a Taliansko (8,1 %). Slovensko sa podieľa len 1,1 % podobne ako Holandsko (1,1 %).

Vyšší podiel ako 50 % poľnohospodársky využívanej pôdy z celkovej plochy majú Veľká Británia (68,7 %), Dánsko (62,5 %), Maďarsko (62,2 %), Írsko (60,8 %), Rumunsko (57,5 %), Poľsko (51,7 %), Holandsko (51,6 %) a Luxembursko (50,7 %).

Úroveň hrubej **pridanej hodnoty** (HPH) sa v krajinách EÚ-27 mierne znížila (0,4 %) a dosiahla 142,8 mld. €. Až 84,5 % jej hodnoty vytvorili štáty pôvodnej EÚ-15, najviac Taliansko (18 %), Francúzsko (17,2 %), Španielsko (14,3 %) a Nemecko (10,1 %). Z pristúpených krajín do EÚ je to Rumunsko (5,8 %).

**Podpora poľnohospodárstva** v prepočte na ha poľnohospodársky využívanej pôdy dosiahla 299,5 €. Do pôvodných členských krajín bolo alokovaných 84,7 % podpory, t. j. 348,5 € na ha poľnohospodársky využívanej pôdy (p. v. p.). Objemovo najviac podpory bolo alokovanej do produkčne rozhodujúcich krajín, a to Francúzsku (18,5 %), Španielsku (13,8 %), Nemecku (12,2 %) a Veľkej Británii (7,6 %). Slovensko získalo 0,9 %, čo bolo okrem Slovinska najmenej z pristúpených krajín. V prepočte podpôr na ha p.v.p. sa Slovensko nachádzalo pod priemerom krajín EÚ-27, ale pred Poľskom a Maďarskom. Česká republika svojou úrovňou podpôr na ha pôdy presiahla aj priemer pôvodných krajín EÚ-15.

Pri porovnaní priamych platieb, prepočítaných na ha poľnohospodársky využívanej pôdy, medzi SR a štátmi EÚ-15 za rok 2008 (tab. č. 3 príloha č. 10) sú značné diferencie, zatiaľ čo priame platby na ha p.v.p. predstavujú v SR 239 , v EÚ-15 349, v Slovinsku 562 €, v Rakúsku 519 €, vo Fínsku 924 €.

Graf č. 6

 Prameň: Eurostat, Agricultural statistics, Main results 2007-2008, 2009

Vypracoval: VÚEPP

V poľnohospodárstvev krajinách EÚ-27 bolo **zamestnaných** 11,5 mil. osôb a ich počet sa medziročne znížil o 4,3 %. Aj keď počet zamestnaných každoročne klesá, dynamika poklesu sa v poslednom sledovanom roku spomalila. Na celkovej zamestnanosti EÚ-27 sa najviac podieľa Poľsko (20 %), Rumunsko (18,7 %) a Taliansko (10,3 %), čo súvisí s väčším počtom menších individuálnych hospodárstiev v týchto štátoch. V prepočte na 100 ha poľnohospodársky využívanej pôdy najviac osôb zamestnávala Malta (40,1), Cyprus (18,4), Slovinsko (16,9), Rumunsko (15,7), Grécko (14,4) a Poľsko (14,2). Na Slovensku dosiahla zamestnanosť 4,6 osôb na 100 ha p.v.p. a medziročne mierne klesla (0,1). Z okolitých krajín slovenské poľnohospodárstvo zamestnáva menej pracovných síl ako Maďarsko (7,6), Rakúsko (4,9), ale viac ako Česko (3,8).

Podľa posledných odhadov **poľnohospodárskej produkcie** za rok 2009 sa táto znížila v produkčných cenách o 10,9 %, tak rastlinná (13,2 %), ako aj živočíšna produkcia (9,7 %). Rastlinná produkcia sa znížila najmä v dôsledku poklesu cien (12,4 %), zatiaľ čo objem výroby klesol len mierne (0,8 %). Najvýraznejšie klesli ceny obilnín (27,5 %), technických plodín (15,6 %), olivového oleja (14,7 %) a ovocia (12,3 %). Pokles živočíšnej výroby bol vplyvom zreteľného poklesu cien výrobcov (8,7 %) a mierneho poklesu objemu výroby (1,1 %). Najvýraznejšie klesli ceny mlieka (20,3 %), ošípaných (4,2 %) a hovädzieho dobytka (1,8 %). Objem produkcie mlieka a ošípaných zostal takmer stabilný, ale objem produkcie hovädzieho dobytka sa nepatrne znížil (2,9 %).

Graf č. 7

Prameň: Eurostat, Agricultural statistics, Main results 2007-2008, 2009

Vypracoval: VÚEPP

Podrobnejšie údaje o poľnohospodárstve krajín EÚ-27 sú uvedené v tabuľkách č. 3 a 4 v prílohe č.10.

### 2.1 Vývoj cenovej konkurencieschopnosti poľnohospodárskej a potravinárskej produkcie

Výška cien agropotravinárskych výrobkov sa v jednotlivých rokoch pohybuje v súlade s ponukou a dopytom na svetových, resp. európskych trhoch. Podľa dostupných štatistických údajov bol v krajinách EÚ v roku 2009 v porovnaní s predchádzajúcim rokom

* v odvetví rastlinnej výroby zaznamenaný klesajúci trend, znižovala sa priemerná cena EÚ pri obilninách, olejninách a cukrovej repe,
* v odvetví živočíšnej výroby bola situácia diferencovanejšia, aj keď vo všeobecnosti prevládali klesajúce tendencie. Priemerná cena EÚ medziročne klesla najviac pri mlieku, ošípaných a kurčatách. Cena býkov oscilovala približne okolo hladiny predchádzajúceho roka, cena vajec zaznamenala rastúci vývoj.

Uvedené trendy cenového vývoja platili aj v jednotlivých krajinách Vyšehradskej štvorky (V4).

Graf č. 8



Prameň: ŠÚ SR, EK-CIRCA, MZe ČR, FAPA - PR, AKI – MR, FAPRI

Vypracoval: VÚEPP

Obilniny a olejniny patria k našim proexportným komoditám. V roku 2009 boli slovenské **farmárske ceny** pšenice, kukurice, repky a slnečnice v porovnaní s priemerom krajín EÚ nižšie. V porovnaní so Slovenskom bola priemerná cenová hladina v EÚ vyššia pri slnečnici o 44 %, pri repke a kukurici približne o 20 %. Cenová konkurencieschopnosť slovenských olejnín a kukurice bola v sledovanom roku dobrá aj v porovnaní s krajinami V4.

Veľmi dobrá ponuka zemiakov bola tradične na trhoch v Poľsku, kde sa predávali približne o 30 - 50 % lacnejšie ako v ostatných krajinách V 4.

Vo všeobecnosti môžeme konštatovať, že ceny sledovaných živočíšnych komodít sa na Slovensku pohybovali pod priemerom krajín EÚ. Výnimkou boli ošípané, ktorých nízka efektívnosť výroby sa premietla do vyšších cien. Konkurencieschopné, t. j. nižšie ceny poľnohospodárskych výrobcov Slovensko v porovnaní so všetkými  krajinami V4 dosiahlo pri mlieku a s  Maďarskom aj pri kurčatách.

Graf č. 9



Prameň: ŠÚ SR, EK-CIRCA, MZe ČR, FAPA - PR, AKI – MR, FAPRI

Vypracoval: VÚEPP

V roku 2009 sa odbytové ceny slovenských syrov a kurčiat pohybovali okolo priemeru krajín EÚ. Maslo a sušené mlieko boli v krajinách EÚ výrazne lacnejšie ako na Slovensku.

V rámci krajín V-4 najkonkurencieschopnejšie, t. j. najnižšie odbytové ceny dosiahlo SR pri  tekutom mlieku. Ceny spracovaného mäsa boli v SR vyššie ako v okolitých krajinách. V sledovanom roku bol zaznamenaný cenovo najprístupnejší odbyt zo spracovateľských podnikov pri bravčovom stehne a hovädzom zadnom v  Maďarsku a pri  kurčatách a mliekarenských výrobkoch (okrem tekutého mlieka) v Poľsku.

Graf č. 10



Prameň: Radela, PPA – ATIS, EK - CIRCA , MZe ČR, FAPA - PR, AKI – MR, FAPRI

Vypracoval: VÚEPP

V maloobchodnej sieti Slovensko v roku 2009 pri porovnaní s Maďarskom malo evidentne konkurencieschopné spotrebiteľské ceny kurčiat, masla a mlieka, naopak, ceny bravčového a hovädzieho mäsa a eidamu boli v maďarských obchodoch nižšie. Nepriaznivo pre slovenský maloobchod vychádza komparácia s Českom a Poľskom, kde sa dali cenovo výhodnejšie nakúpiť všetky sledované komodity. Výnimkou bolo mlieko, ktorého priemerná malospotrebiteľská cena v Poľsku bola o 5 % vyššia ako na Slovensku.

Graf. č. 11



Prameň: ŠÚ SR, MZe ČR, FAPA - PR, AKI – MR

Vypracoval: VÚEPP

Konkrétne ceny slovenských výrobcov vybraných agrárnych komodít, odbytové ceny spracovateľov a spotrebiteľské ceny vybraných potravinárskych výrobkov v porovnaní s Českom, Poľskom, Maďarskom a skupinou krajín EÚ v období rokov 2007-2009 sú uvedené v  tabuľkách č. 32 až 35 v prílohe č. 10.

1. The World Factbook- Kniha vydávaná centrálnou informačnou službou pre oficiálne využitie vlády USA  poskytuje informácie o krajinách celého sveta. [↑](#footnote-ref-2)